Diari Oficial de la Generalitat Valenciana


Sumari del DOGV 3510, del 03-06-1999 (1999/5327)

Informació pública de la convocatòria d'assemblea general ordinària i extraordinària.
-------------------------------------------------------------------------------------

### Dades del document

Número de DOGV
:   3510

Data del DOGV
:   03-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5327


Organisme emissor
:   Caixa Rural de Turís, COOP Crèd. V.

Tipus de document
:   Anunci

Informació pública de la convocatòria d'assemblea general ordinària i extraordinària. [1999/M5327]
  
El Consell Rector d'aquesta Caixa Rural, d'acord amb allò disposat en l'article 34 dels seus Estatuts Socials, ha pres la decisió de convocar assemblea general ordinària i extraordinària que se celebrarà el proper dia 24 de juny de 1999, a les 22.00 hores en primera convocatòria i a les 22.30 hores en segona convocatòria, als locals del Teatre Ideal de Turís, situat al carrer de Ramón y Cajal, número 16.
  
L'assemblea es desenrotllarà segons el següent:
  
Junta general extraordinària:
  
Ordre del dia:
  
1. Examen i aprovació, si escau, de :
  
L'informe de gestió, els comptes anuals, (balanç, compte de pèrdues i guanys, memòria) l'informe d'auditoria així com l'aplicació del resultat dels exercicis 1996 i 1997.
  
2. Designació de dos socis, per a l'aprovació i firma de l'acta d'aquesta assemblea.
  
3. Precs, preguntes i suggeriments.
  
Junta general ordinària:
  
Ordre del dia:
  
1. Propostes del Consell Rector. Examen i aprovació, si escau, de: l'informe de gestió, els comptes anuals (balanç, compte de pèrdues i guanys, memòria), l'informe d'auditoria així com l'aplicació del resultat de l'exercici 1998.
  
1.1. Fons de Reserva de Formació i Promoció Cooperativa:
  
- Gestió i liquidació del pressupost de l'exercici 1998.
  
- Proposta d'aplicació del pressupost per a 1999.
  
2. Adaptació dels Estatuts socials al Decret Legislatiu 1/1998, de 23 de juny, pel qual s'aprova el Text Refós de la Llei de Cooperatives de la Comunitat Valenciana. Proposta per a habilitar el Consell Rector per a elevar a públic el nou text dels Estatuts, perquè complete, adeqüe o esmene el text estatutari en la mesura necessària per a complir les indicacions de l'organisme autoritzador o dels registres competents sense necessitat de tornar-lo a sotmetre a l'assemblea general.
  
3. Elecció reglamentària dels membres del Consell Rector.
  
4. Designació de dos socis per a l'aprovació i firma de l'acta d'aquesta assemblea.
  
5. Precs, preguntes i suggeriments.
  
Nota 1: de conformitat amb les normes legals i estatutàries, es fa constar als socis que podran obtindre al domicili social, situat a la plaça de la Constitució, número 2 de Turís, a partir de la present convocatòria de manera immediata i gratuïta còpia dels documents que seran sotmesos a l'aprovació de l'assemblea general. Així mateix, els socis podran sol·licitar per escrit l'enviament gratuït d'aquesta documentació.
  
Nota 2: segons s'estableix en l'article 39 dels Estatuts Socials, la delegació de vot es farà per escrit, presentant-la en les oficines de l'entitat, abans del dia de la celebració de l'assemblea i després de la data de publicació de la seua convocatòria; la delegació ha de ser sempre nominativa i revocable, i cap soci podrà rebre vots per delegació que sumats als que li corresponen, superen els límits assenyalats en la legislació vigent., fins un màxim de dos representats per cada assistent directe. Per a prendre part en l'assemblea, serà necessari presentar en l'entrada dels locals on es celebra la targeta d'assistència, ja que amb ella s'acredita la condició de soci de la persona que s'indica.
  
Nota 3: d'acord amb l'article 45 dels Estatuts Socials, podran proposar llistes de candidats tant al Consell Rector com a un nombre de socis igual o superior al que resulte de fer la divisió de la totalitat dels socis, pel nombre de membres del Consell Rector. Queda obert el termini per a la presentació de candidatures, que finalitzarà a les 14.00 hores del proper dia 15 de juny, les quals hauran de ser presentades correctament emplenades en les oficines de la Caixa Rural en el termini assenyalat. Els impressos corresponents per a proposar els candidats al Consell Rector es troben a disposició de tots els socis, en les oficines d'aquesta Caixa Rural, situada en la plaça de la Constitució, número 2.
  
Turís, 4 de juny de 1999.- El president: Vicente Alcober Gimeno.
  
Unión de Cooperativas de
  
Crédito de la Provincia de Valencia